Baba-onírùngbọ̀n-yẹ́úkẹ́ wí fún wa pé àjèjì omi ní ń bẹ nínu’igò tí ó fún wa nì àti wí pé kò sí nǹkan tí a kò lè fi í ṣe: bí a bá dà á sí orí ewéko tí a wí pé ewéko náà yípadà kí ó di ènìyàn, yóó di ènìyàn, bá a wí pé kí ó di ẹranko, yóó dí ẹranko nítorí àṣẹe Ọlọ́run ń bẹ lára rẹ̀. Nípa lílò rẹ̀ Baba-onírùngbọ̀n wí báyìí fún wa, ó ní, Nígbà tí ẹ bá ń lo omi yìí, ẹ kò gbọdọ̀ jẹ epo, ẹ kò gbọddọ̀ jẹ iyọ̀, ẹ kò gbọdọ̀ jẹ ata, ẹ sì níláti wà ní ìhòhò gidigbi bí ẹ ti ṣe wá sí òde ayé àti bí ẹ ó ti ṣe sí òde ọ̀run.
Baba-onirungbon-yeuke wi fun wa pe ajeji omi ni n be ninu’igo ti o fun wa ni ati wi pe ko si nnkan ti a ko le fi i se: bi a ba da a si ori eweko ti a wi pe eweko naa yipada ki o di eniyan, yoo di eniyan, ba a wi pe ki o di eranko, yoo di eranko nitori asee Olorun n be lara re. Nipa lilo re Baba-onirungbon wi bayii fun wa, o ni, Nigba ti e ba n lo omi yii, e ko gbodo je epo, e ko gboddo je iyo, e ko gbodo je ata, e si nilati wa ni ihoho gidigbi bi e ti se wa si ode aye ati bi e o ti se si ode orun.